CELEX: 32010R0858
Language: et
Date: 2010-09-28 00:00:00
Title: Komisjoni määrus (EL) nr 858/2010, 28. september 2010 , millega muudetakse määrust (EÜ) nr 951/2006 seoses kvoodivälise ekspordi ja ekspordilitsentsidega

29.9.2010   
            
            
               ET
            
            
               Euroopa Liidu Teataja
            
            
               L 254/29
            
         KOMISJONI MÄÄRUS (EL) nr 858/2010,
   28. september 2010,
   millega muudetakse määrust (EÜ) nr 951/2006 seoses kvoodivälise ekspordi ja ekspordilitsentsidega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 134 ja artikli 161 lõiget 3 koostoimes artikliga 4,
   ning arvestades järgmist:
   
               (1)
            
            
               Komisjoni 30. juuni 2006. aasta määruses (EÜ) nr 951/2006 (millega kehtestatakse nõukogu määruse (EÜ) nr 318/2006 üksikasjalikud rakenduseeskirjad kolmandate riikidega kauplemise suhtes suhkrusektoris) (2) sätestatakse üksikasjalikud eeskirjad suhkrusektori kvoodivälise ekspordi kohta.
            
         
               (2)
            
            
               Määruse (EÜ) nr 951/2006 artikliga 4c on ette nähtud dokumendid, mis tuleb esitada sihtkohta saabumise tõendina juhul, kui kvoodivälise suhkru ja/või isoglükoosi eksport teatavatesse sihtkohtadesse on välistatud. Väikese suhkrukoguse puhul on aga võimaliku kaubanduspettuse oht üsna piiratud. Vajaliku haldustöö lihtsustamiseks on seetõttu asjakohane teha erand kõnealusest eeskirjast juhul, kui kogused ei ületa 25 tonni.
            
         
               (3)
            
            
               Määruse (EÜ) nr 951/2006 artiklis 7c on sätestatud kvoodivälisest ekspordist teatamise kord. Kvoodivälise ekspordi korra haldamise parandamiseks on asjakohane täpsustada, et liikmesriikide teatises tuleks taotletud kogused esitada ka taotlejate kaupa.
            
         
               (4)
            
            
               Komisjoni 7. mai 2010. aasta määruse (EL) nr 397/2010 (millega määratakse kindlaks kvoodivälise suhkru ja isoglükoosi eksportimise koguseline piirang kuni 2010/2011. turustusaasta lõpuni) (3) artikli 1 lõikes 1 on turustusaastaks 2010/2011 kindlaks määratud CN-koodi 1701 99 (st kuuekohalise koodi) alla kuuluva kvoodivälise valge suhkru eksportimise koguseline piirang 650 000 tonni. Juhul kui ekspordilitsentside nõudlus on suur ja aastane koguseline piirang on kiiresti ära kasutatud, ei pruugi erinevate CN-koodide alla kuuluvat valget suhkrut eksportivad ettevõtjad saada piisavalt litsentse, et katta oma traditsioonilisi turgusid. Kvoodivälise ekspordi korra paindlikkuse parandamiseks on asjakohane lubada, et CN-koodi 1701 99 alla kuuluva valge suhkru jaoks välja antud ekspordilitsentse võib kasutada ka sama CN-koodi alla kuuluvate erinevate valge suhkru toodete eksportimiseks.
            
         
               (5)
            
            
               Määruse (EÜ) nr 951/2006 artikli 8a punkti b kohaselt kehtivad alates 1. aprillist 2010 välja antud kvoodivälise suhkru või isoglükoosi ekspordilitsentsid nende väljaandmise kuupäevast kuni järgneva viienda kuu lõpuni. See võib aga põhjustada suuri raskusi teatavatele ettevõtjatele, nimelt sellistele, kes teevad tarneid oma traditsioonilistele turgudele kogu turustusaasta jooksul. Seepärast on asjakohane turustusaasta 2009/2010 suhtes kehtivaid sätteid kohaldada alaliselt.
            
         
               (6)
            
            
               Komisjoni 23. aprilli 2008. aasta määruse (EÜ) nr 376/2008 (millega sätestatakse põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise ühised üksikasjalikud eeskirjad) (4) artikli 1 lõike 2 punkti b alapunkti i kohaselt on ekspordilitsentsid vaja esitada CN-koodi 1701 alla kuuluvate suhkrutoodete ekspordi puhul. Kõnealuse määruse II lisa II osa kohaselt on esitatava tagatise suuruseks kindlaks määratud 110 eurot tonni kohta. Õiguskindluse ja igas liikmesriigis ettevõtjate võrdse kohtlemise huvides on asjakohane määruse (EÜ) nr 951/2006 artikli 12a lõikes 1 täpsustada, et tagatis tuleb esitada ka kvoodivälise suhkru eksportimise puhul.
            
         
               (7)
            
            
               Seepärast tuleks määrust (EÜ) nr 951/2006 vastavalt muuta.
            
         
               (8)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 951/2006 muudetakse järgmiselt.
   
               1)
            
            
               IIa peatüki artiklile 4c lisatakse lõige 4:
               „4.   Maksimaalselt 25 tonni suhkrut hõlmavate ekspordilitsentside ja komisjoni määruse (EÜ) nr 612/2009 (5) artikli 24 lõike 2 punktides a ja b osutatud tingimuste täitmise puhul vabastavad liikmesriigid ettevõtjad käesoleva artikli lõikes 1 ja lõike 2 punktides b ja c sätestatud tõendi esitamisest. Igal juhul tuleb esitada määruse (EÜ) nr 612/2009 artikli 17 lõikes 3 osutatud veodokument või selle elektrooniline ekvivalent.
            
         
               2)
            
            
               III peatükki muudetakse järgmiselt:
               
                           a)
                        
                        
                           Artikli 7c lõike 1 teine lõik asendatakse järgmisega:
                           „Taotletud kogused esitatakse taotlejate ja kaheksakohaliste CN-koodide kaupa, jättes taotleja nime märkimata. Liikmesriigid teavitavad komisjoni ka juhul, kui ühtegi ekspordilitsentsi taotlust ei esitatud.”
                        
                     
                           b)
                        
                        
                           Lisatakse artikkel 7f:
                           „Artikkel 7f
                           Kvoodivälise suhkru ekspordilitsentside kasutamine
                           CN-koodi 1701 99 alla kuuluva kvoodivälise valge suhkru ekspordilitsentsides osutatakse CN-koodidele 1701 99 10 ja 1701 99 90 ning need kehtivad mõlema kvoodi kohta.”
                        
                     
                           c)
                        
                        
                           Artikkel 8a asendatakse järgmisega:
                           „Artikkel 8a
                           Kvoodivälise ekspordi ekspordilitsentside kehtivusaeg
                           Erandina käesoleva määruse artikli 5 sätetest kehtivad määruse (EÜ) nr 1234/2007 artikli 61 esimese lõigu punkti d kohaselt kindlaksmääratud kogusepiirangute alusel välja antud ekspordilitsentsid järgmiselt:
                           
                                       a)
                                    
                                    
                                       asjaomase turustusaasta 1. oktoobri ja 30. aprilli vahel välja antud litsentsid kehtivad nende väljaandmise kuupäevast kuni kõnealuse turustusaasta 30. septembrini;
                                    
                                 
                                       b)
                                    
                                    
                                       asjaomase turustusaasta 1. mai ja 30. septembri vahel välja antud litsentsid kehtivad nende väljaandmise kuupäevast kuni järgneva viienda kuu lõpuni.”
                                    
                                 
                     
         
               3)
            
            
               V peatüki artiklit 12a muudetakse järgmiselt:
               
                           a)
                        
                        
                           lõige 1 asendatakse järgmisega:
                           „1.   Taotleja esitab tagatise 110 eurot ühe tonni kvoodivälise suhkru kohta ja 42 eurot ühe tonni kuivaine netomassi kohta kvoodivälise isoglükoosi puhul.”;
                        
                     
                           b)
                        
                        
                           lõige 4 asendatakse järgmisega:
                           „4.   Kui kvoodivälise suhkru ja/või isoglükoosi eksport teatavatesse sihtkohadesse on välistatud, vabastatakse lõikes 1 osutatud tagatis siis, kui käesoleva artikli lõikes 3 ja käesoleva määruse artiklis 4c sätestatud tingimused on täidetud.”
                        
                     
         Artikkel 2
   Jõustumine
   Käesolev määrus jõustub 1. oktoobril 2010.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. september 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 178, 1.7.2006, lk 24.
   
      (3)  ELT L 115, 8.5.2010, lk 26.
   
      (4)  ELT L 114, 26.4.2008, lk 3.
   
      (5)  ELT L 186, 17.7.2009, lk 1.”